Edin Džeko

Edin Džeko (rođen 17. marta 1986) bosanskohercegovački je nogometaš i kapiten bosanskohercegovačke reprezentacije. Trenutno je član Schalkea 04. Igra na poziciji napadača. Poznat je i po nadimku "Bosanski dijamant".

Klupska karijera
Početak
Karijeru je počeo 1996. u omladinskom pogonu FK Željezničara iz Sarajeva. Godine 2003. potpisao je profesionalni ugovor sa Željezničarom, gdje je igrao do 2005. U tom periodu igrao je na poziciji veznog igrača.

Teplice
S 18 godina odlazi u češki klub Teplice za 25.000 eura. U svojoj prvoj sezoni za Teplice na novoj poziciji napadača postiže 17 golova u 43 utakmice. Na kraju sezone proglašen je za najboljeg stranog igrača u češkoj ligi. Godine 2005. odlazi na posudbu u Ústí nad Labem, gdje postiže šest golova u 15 utakmica. Nakon toga se ponovo vraća u Teplice, gdje igra sve do 2007. Njegove odlične igre zapazio je njemački stručnjak Felix Magath i Džeko 2007. napušta Teplice i odlazi u njemački Wolfsburg.

VfL Wolfsburg
U prvih 11 utakmica postigao je pet golova te biva proglašen najboljim napadačem prvog dijela sezone 2007/08. od magazina Sportal. U njegovoj prvoj sezoni Wolfsburg završava na petoj poziciji u Bundesligi i kvalifikuje se za UEFA kup za narednu sezonu. Džeko sezonu završava s osam golova u 17 započetih utakmica.

U narednoj sezoni Džeki se u Wolfsburgu pridružuje reprezentativni kolega i vezni igrač Zvjezdan Misimović, s kojim Džeko čini jedan od najboljih tandema u Bundesligi. U sezoni 2008/09. Džeko osvaja Bundesligu s Wolfsburgom, s dva boda više od Bayerna. To je bila prva titula prvaka Bundeslige u historiji ovog kluba. Sezonu Džeko kruniše s 26 golova te je bio drugi strijelac lige. Prvi strijelac lige bio je njegov timski kolega Grafite, te su njih dvojica proglašeni najefikasnijim napadačkim duom u historiji Bundeslige. U kupu Njemačke Džeko postiže šest golova u dvije utakmice, a u Kupu UEFA četiri gola i dvije asistencije u osam utakmica. Zbog ovih rezultata biva proglašen najboljim igračem Bundeslige. Uprkos interesovanju mnogih klubova za njegove usluge, a ponajviše AC Milana, odlučuje produžiti ugovor s Wolfsburgom do juna 2013.

Prvi gol u Ligi prvaka postigao je u septembru 2009. protiv slavnog Manchester Uniteda u porazu 2–1 na Old Traffordu. U sezoni 2009/10, Džeko je bio najbolji strijelac s 22 gola.

U augustu 2010. godine, Džeko postaje najbolji strijelac Wolfsburga u klupskoj historiji sa 59 golova na 96 odigranih utakmica, preskočivši Diega Klimowicza koji je postigao 59 golova na 149 utakmica. U prvom dijelu sezone 2010/11, Džeko postiže 8 golova na 17 utakmica.

Manchester City
mini|lijevo|175px|Džeko sa Manchester Cityem 2011.

Nakon mnogo medijskih špekulacija, 3. januara 2011. godine za 32 miliona eura, Džeko prelazi iz Wolfsburga u engleski klub Manchester City. Ovo je bio šesti najskuplji transfer u historiji Engleske Premier League, te najskuplji transfer jednog igrača porijeklom iz Bosne i Hercegovine. Debi u dresu Manchester Cityja upisao je 15. januara u pobjedi 4–3 protiv Wolverhamptona, a bio je asistent za treći gol. Svoj prvi gol u Premier ligi postigao je 25. aprila 2011. u gostujućoj pobjedi 0–1 protiv Blackburna. U maju 2011. godine, Džeko osvaja svoj prvi trofej sa Manchester Cityjem, pobjedom u finalu FA kupa protiv Stoke Cityja rezultatom 1–0.

Na početku sezone 2011/2012. postiže 4 gola protiv Tottenhama u pobjedi svoje ekipe od 1–5, te tako postaje jedini igrač u historiji Manchester Cityja koji je dao 4 gola na jednoj prvenstvenoj utakmici. U mjesecu augustu 2011, Džeko postiže 6 golova u 3 utakmice i osvaja nagradu za najboljeg igrača mjeseca engleske Premier League. Na samom kraju sezone, Džeko postiže izjednačujući gol u 92. minuti protiv ekipe QPR-a u pobjedi rezultatom 3–2, što Cityju donosi prvu titulu u Premier League nakon 44 godine čekanja.

U sezoni 2012/13, Džeko postiže nekoliko veoma važnih golova za City u raznim takmičenjima, poput izjednačujućeg gola u pobjedi protiv Southamptona rezultatom 3–2, te gol u Ligi prvaka protiv Real Madrida u meču koji City pobjeđuje. U novembru 2012. godine, Džeko postiže gol odmah po ulasku u igru na samom kraju utakmice protiv Tottenhama koji Cityju donosi pobjedu i 3 važna boda u ligi. Također, u decembru iste godine, Džeko postiže 2 gola protiv Norwich City u pobjedi od 4–3 za City. Sezonu završava sa 14 postignutih golova u Premier League.

U sezoni 2013/14, Džeko postiže svoj 50. gol u Premier League protiv ekipe Crystal Palace u decembru 2013. godine. U martu 2014. godine, Džeko uspijeva dati dva gola u pobjedi Cityja 3–0 protiv gradskog rivala Manchester Uniteda. Njegov prvi gol na toj utakmici dolazi u 43. sekundi, što predstavlja najbrži postignuti gol na Old Traffordu u historiji Premier League. Protiv ekipe Evertona u maju 2014. godine, Džeko postiže gol u pobjedi 3–2, što Cityju donosi prvo mjesto na tabeli u ligi. U utakmici protiv Aston VIlle, Džeko daje dva gola u pobjedi od 4–0, što Cityju jedno kolo prije kraja prvenstva donosi novu titulu u Premier League.

U svojoj posljednjoj sezoni za Manchester City, Džeko postiže dva gola u pobjedi 7–0 protiv ekipe Sheffield Wednesday u trećoj rundi Liga kupa. A prve golove u Premier League u novoj sezoni postiže protiv ekipe Hull Cityja. U februaru 2015. godine, Džeko okončava niz od 15 utakmica bez postignutog gola, kada postiže gol protiv Newcastle Uniteda u pobjedi Cityja 5–0.

Roma
mini|desno|200px|Džeko sa Romom 2018.

2015/16.
Dana 12. augusta 2015. godine, Džeko je zvanično potpisao ugovor sa italijanskom Romom. Po ugovoru Džeko je posuđen Romi za četiri miliona eura, a Roma je obavezna da otkupi njegov ugovor za 11 miliona eura na kraju sezone, nakon ispunjenih uvjeta u pogledu broja nastupa i golova Džeke u toj sezoni. Džeko te uvjete ispunjava već u oktobru 2015. te njegov prelazak u Romu postaje kompletan.

Svoj debi za ekipu Rome bilježi protiv ekipe Hellas Verone u remiju 1–1. A u svom drugom nastupu za Romu u augustu 2015. postiže svoj prvi gol za pobjedu protiv aktuelnog prvaka Italije, Juventusa, rezultatom 2–1. U februaru 2016. postiže dva gola za Romu u pobjedi protiv Palerma rezultatom 5–0. U debitantskoj sezoni u Seriji A i ekipi Rome, uprkos nekoliko sitnih povreda, sakupio je 39 nastupa, postigavši deset golova, uz šest asistencija.

2016/17.
Sezonu 2016/17, Džeko otvara svojim prvim pogotkom u sezoni protiv ekipe Udinesea krajem augusta 2016. godine, a Roma pobjeđuje rezultatom 4–0. U toj sezoni Džeko je postigao najviše golova u italijanskoj ligi, a Roma je zauzela drugo mjesto u prvenstvu. Također Džeko je 12. marta je postao četvrti igrač Rome da stigne brojku od 30 golova u svim takmičenjima u jednoj sezoni. Nakon toga 1. aprila 2017, je Džeko postao prvi igrač Rome koji je postigao 33 gola u sezoni u svim takmičenjima, srušeći prošli rekord od 32 gola koji su držali Rodolfo Volk i Francesco Totti. Završio je sezonu sa ukupno 39 golova.

2017/18.
Džeko je započeo svoju treću sezonu za Romu sa šest golova u prvih pet utakmica u ligi. Svoj prvi gol u sezoni je postigao protiv Intera 26. augusta 2017.

9. oktobra je Džeko bio među jednim od 30 nominiranih igrača za Zlatnu loptu.

Nakon toga je Džeko postigao dva gola protiv Chelsija na Stamford Bridgu u Ligi prvaka. Također je pomogao Romi da stigne do četvrtfinala Lige prvaka postižući gol protiv Shakhtar Donetska. Postigao je gol na obe utakmice četvrtfinala protiv Barcelone protiv koje je Roma pobijedila na gostujućim pogodcima. U polufinalu je Džeko postigao gol na obe utakmice protiv Liverpoola, ali to nije bilo dovoljno jer je Roma izgubila.

Džeko je završio sezonu sa 24 gola od kojih je 16 postigao u Serie A. Također je postigao 8 golova u Ligi prvaka što je značilo da je peti najbolji strijelac te sezone u takmičenju.

2018/19.
Džeko je započeo svoju četvrtu sezonu sa Romom postižući gol protiv Torina 19. augusta. Nakon toga je postigao svoj prvi hat-trick u Ligi prvaka 2. oktobra protiv Viktorie Plzeň. Postao je prvi bosanski igrač koji je postigao hat-trick u Ligi prvaka.

2019/20.
U svojoj 5. sezoni u timu iz Rima, Džeko je upisao svoj jubilarni 200. nastup za Romu 15 decembra 2019. godine u ligaškoj pobjedi protiv SPAL-a.

Reprezentacija
mini|desno|Džeko u dresu reprezentacije Bosne i Hercegovine 2015.

Prije bosanskohercegovačke A-selekcije igrao je za bosanskohercegovačku U-19 i U-21 reprezentaciju. U A-selekciji debitirao je 2. juna 2007. protiv reprezentacije Turske, kada je postigao i svoj prvi gol. U martu 2009, bosanski sportski komentator, Marijan Mijajlović, tokom prenosa utakmice protiv Belgije, Džeki daje nadimak Bosanski dijamant, a Džeko u toj utakmici postiže jedan od najljepših golova u svojoj karijeri.

U kvalifikacijama za Svjetsko prvenstvo u Južnoafričkoj Republici 2010. postigao je 9 golova i tako postao drugi najbolji strijelac kvalifikacija. U septembru 2012. godine, u pobjedi 8–1 protiv Lihtenštajna, Džeko postiže svoj prvi hat-trick u dresu reprezentacije, te u isto vrijeme postaje najbolji strijelac reprezentacije sa 24 postignuta gola. Rekord je prije njega držao, Elvir Bolić, sa 22 postignuta gola.

Kvalifikacije za FIFA Svjetsko prvenstvo 2014, Džeko okončava kao drugi strijelac kvalifikacija sa ukupno 10 postignutih golova, a BiH se po prvi put u svojoj historiji uspijeva kvalifikovati na jedno veliko fudbalsko takmičenje.

U junu 2014. godine, Džeko dobija pozivnicu da nastupi za BiH na Svjetskom prvenstvu u Brazilu. Prve dvije utakmice grupne faze takmičenja, BiH gubi protiv Argentine 2–1 i Nigerije 1–0, a Džeko ne uspijeva postići niti jedan gol. Međutim, u trećoj utakmici grupne faze, Džeko postiže prvi gol u pobjedi protiv selekcije Irana. Međutim, BiH sa dva poraza i jednom pobjedom u svojoj grupi završava na trećem mjestu i ne uspijeva se plasirati u daljni tok takmičenja.

U augustu 2014. godine, Džeko nasljeđuje kapitensku traku od Emira Spahića, koji najavljuje svoje povlačenje iz reprezentacije BiH. U martu 2015, Džeko postiže svoj drugi hat-trick za BiH protiv selekcije Andore u sklopu kvalifikacija za UEFA EURO 2016.

UNICEF-ov ambasador
U novembru 2009. Džeko je postao prvi UNICEF-ov ambasador dobre volje iz Bosne i Hercegovine. U sklopu ovog projekta posjetio je nekoliko škola i domova za nezbrinutu djecu u Bosni i Hercegovini.

Ambasador Omladinske škole FK Željezničar
Nakon što je Džeko imenovan za ambasadora UEFA Lige mladih, 6. oktobra 2017. je postao i ambasador Omladinske škole FK Željezničar. Nakon obavljenog treninga reprezentacije dobio je prigodne poklone od čelnih ljudi Željezničara.

Statistika
Klubovi
Ažurirano: 21. februara 2026.

 Klub Liga Kup Liga-kup UEFA Ukupno Sezona  Klub  Liga Nast.  Golovi Nast.  Golovi Nast.  Golovi Nast.  Golovi Nast.  Golovi Bosna i Hercegovina Liga Kup Ostalo UEFA Ukupno2003/04.ŽeljezničarPremijer liga15200–101622004/05.20100–00201 Češka Liga Kup Liga-kup UEFA Ukupno2005/06.TepliceGambrinus liga13300––1332006/07.301320–2034132005/06.Ústí nad Labem2. liga15621––177 Njemačka Liga DFB-Pokal Ostalo UEFA Ukupno2007/08.WolfsburgBundesliga28851––3392008/09.322626–8442362009/10.342222–12548292010/11.171021––1911 Engleska Liga FA kup Liga-kup UEFA Ukupno2010/11.Manchester CityPremier League1522200422162011/12.301400438143192012/13.321450106145152013/14.311652567248262014/15.224102260326 Italija Liga Coppa Italia Ostalo UEFA Ukupno2015/16.RomaSerie A31810–7239102016/17.372942–10851392017/18.361610–12849242018/1933910–6540142019/20351600–8343192020/2127710–10638132021/22.Inter Milan361351107349172022/23.33950111345214 Turska Liga Kup Ostalo UEFA Ukupno2023/24.FenerbahçeSüper Lig3621000010446252024/25.351420–1675321 Italija Liga Coppa Italia Ostalo UEFA Ukupno2025/26. Fiorentina Serie A11000–72182 Njemačka Liga DFB-Pokal Ostalo UEFA Ukupno2025/26. Schalke 04 2. Bundesliga54– ––54 Ukupno Bosna i Hercegovina35300–10363 Češka582241–206423 Njemačka116701110–20914789 Engleska13050134121131618671 Italija279107183218041379152 Turska7135200026119946 Ukupno6892874818141216067911384

Reprezentacija
Nastupi
Ažurirano: 18. novembra 2025.

ReprezentacijaGodinaNastupiGoloviBosna i Hercegovina2007.712008.652009.1082010.832011.1032012.962013.972014.1052015.772016.742017.632018.1032019.832020.512021.612022.842023.712024.622025.75Ukupno14672

Golovi
Edin Džeko je dao 72 gola za reprezentaciju Bosne i Hercegovine na 146 nastupa i trenutni je rekorder nacionalnog tima po broju nastupa i datih golova. Ispod je tabelarni prikaz svih golova Edina Džeke za seniorsku reprezentaciju Bosne i Hercegovine počevši od juna 2007. godine i njegovog debija za seniorski tim:

 # Datum Lokacija Protivnik Gol Rezultat Takmičenje 1.  2. juni 2007.  Koševo, Sarajevo    2–2  3–2  Kvalifikacije za EP 2008. 2. 10. septembar 2008.  Bilino polje, Zenica    5–0  7–0  Kvalifikacije za SP 2010. 3.  6–0 4.  11. oktobar 2008.  Stadion BJK İnönü, Istanbul    1–0  1–2  Kvalifikacije za SP 2010. 5.  15. oktobar 2008.  Bilino polje, Zenica    2–0  4–1  Kvalifikacije za SP 2010. 6.  20. novembar 2008.  Ljudski vrt, Maribor    3–1  4–3  Prijateljska 7.  28. mart 2009.  Stadion Fenix, Genk    1–0  4–2  Kvalifikacije za SP 2010. 8.  1. april 2009.  Bilino polje, Zenica  1–0  2–1  Kvalifikacije za SP 2010. 9.  2–0 10.  6. juni 2009. Stade Pierre de Coubertin, Cannes    1–0  2–1  Prijateljska 11.  12. august 2009.  Koševo, Sarajevo    1–0  2–3  Prijateljska 12.  2–0 13.  10. oktobar 2009.  A. Le Coq Arena, Tallinn    1–0  2–0  Kvalifikacije za SP 2010. 14.  14. oktobar 2009.  Bilino polje, Zenica    1–5  2–5  Kvalifikacije za SP 2010. 15.  3. juni 2010.  Commerzbank-Arena, Frankfurt   1–0  1–3  Prijateljska 16.  3. septembar 2010. Stade Josy Barthel, Route d'Arlon    3–0  3–0  Kvalifikacije za EP 2012. 17.  17. novembar 2010. Štadión Pasienky, Bratislava    3–1  3–2  Prijateljska 18.  26. mart 2011.  Bilino polje, Zenica    2–1  2–1  Kvalifikacije za EP 2012. 19.  7. oktobar 2011.  Bilino polje, Zenica    1–0  5–0  Kvalifikacije za EP 2012. 20.  11. oktobar 2011.  Stade de France, Pariz    1–0  1–1  Kvalifikacije za EP 2012. 21.  1. juni 2012.  Soldier Field, Chicago     1–1  1–2  Prijateljska 22.  7. septembar 2012.  Rheinpark, Vaduz    5–0  8–1  Kvalifikacije za SP 2014. 23.  6–1 24.  7–1 25.  11. septembar 2012.  Bilino polje, Zenica    4–1  4–1  Kvalifikacije za SP 2014. 26.  16. oktobar 2012.  Bilino polje, Zenica    3–0  3–0  Kvalifikacije za SP 2014. 27.  22. mart 2013.  Bilino polje, Zenica    1–0  3–1  Kvalifikacije za SP 2014. 28.  3–0 29.  7. juni 2013.  Stadion Skonto, Riga    5–0  5–0  Kvalifikacije za SP 2014. 30.  14. august 2013. Koševo, Sarajevo   1–0 3–4  Prijateljska 31.  3–4 32.  11. oktobar 2013. Bilino polje, Zenica   1–0 4–1  Kvalifikacije za SP 2014. 33.  4–0 34.  31. maj 2014. Edward Jones Dome, St. Louis  1–0 2–1  Prijateljska 35.  2–0 36.  25. juni 2014.  Arena Fonte Nova, Salvador, Bahia    1–0  3–1  SP 2014. 37.  4. septembar 2014.  Tušanj, Tuzla    3–0  3–0  Prijateljska 38.  13. oktobar 2014.  Bilino polje, Zenica    1–0  1–1  Kvalifikacije za EP 2016. 39.  28. mart 2015.  Estadi Nacional, Andorra la Vella    1–0  3–0  Kvalifikacije za EP 2016. 40.  2–0 41.  3–0 42.  12. juni 2015.  Bilino polje, Zenica    1–1  3–1  Kvalifikacije za EP 2016. 43.  3. septembar 2015.  Stadion kralja Baudouina, Bruxelles    1–0  1–3  Kvalifikacije za EP 2016. 44.  6. septembar 2015.  Bilino polje, Zenica    2–0  3–0  Kvalifikacije za EP 2016. 45.  13. novembar 2015.  Bilino polje, Zenica    1–1  1–1  Kvalifikacije za EP 2016. 46.  29. mart 2016.  Letzigrund, Zürich    1–0  2–0  Prijateljska 47.  6. septembar 2016.  Bilino polje, Zenica    2–0  5–0  Kvalifikacije za SP 2018. 48.  10. oktobar 2016. Bilino polje, Zenica   1–0 2–0  Kvalifikacije za SP 2018. 49.  2–0 50.  28. mart 2017.  Elbasan Arena, Elbasan    1–0  2–1  Prijateljska 51.  3. septembar 2017. Estádio Algarve, Faro   1–0 4–0  Kvalifikacije za SP 2018. 52.  4–0 53.  11. septembar 2018.  Bilino polje, Zenica    1–0  1–0  UEFA Liga nacija 2018/2019. 54.  15. oktobar 2018. Grbavica, Sarajevo   1–0 2–0  UEFA Liga nacija 2018/2019. 55.  2–056.11. juni 2019.Stadion "Juventus", Torino Italija1–01–2Kvalifikacije za EP 2020. 57.5. septembar 2019.Bilino polje, Zenica Lihtenštajn3–05–0Kvalifikacije za EP 2020.58.8. septembar 2019.Stadion Republikanski Vazgen Sargisjan, Jerevan Armenija1–12–4Kvalifikacije za EP 2020.59.4. septembar 2020.Stadion Artemio Franchi, Firenca Italija1–01–1UEFA Liga nacija 2020/2021.60.1. septembar 2021.Stadion de la Meinau, Strasbourg Francuska1–01–1Kvalifikacije za SP 2022.61.29. mart 2022.Bilino polje, Zenica Luksemburg1–01–0Prijateljska 62. 14. juni 2022.Bilino polje, Zenica  2–23–2 UEFA Liga nacija 2022/2023. 63.  3–264.26. septembar 2022.Stadion Rapid-Giulești, Bukurešt Rumunija1–21–465.8. septembar 2023.Bilino polje, Zenica Lihtenštajn1–02–1Kvalifikacije za EP 2024.66.7. septembar 2024.Philips Stadion, Eindhoven Nizozemska2–32–5 UEFA Liga nacija 2024/2025.67.11. oktobar 2024.Bilino polje, Zenica Njemačka1–21–2 UEFA Liga nacija 2024/2025.68.7. juni 2025.Bilino polje, Zenica1–01–0 Kvalifikacije za SP 2026. 69. 6. septembar 2025.Stadion San Marino, Serravalle 2–06–0 70.  3–071.9. septembar 2025.Bilino polje, Zenica1–11–272.15. novembar 2025.Bilino polje, Zenica1–13–1

Uspjesi, nagrade i priznanja
desno|mini|Džeko s osvojenim peharom FA kupa

Najbolji strani igrač češke lige.
8 nominacija u timu kola u Prvoj češkoj ligi.
Drugi najbolji strijelac češke lige.
Proglašen za najboljeg napadača jesenjeg dijela njemačke Bundeslige (2007/2008) od strane njemačkog internet portala sportal.de.
Sa VfL Wolfsburgom u sezoni 2008/09. osvojio prvenstvo, postigavši 26 golova, čime je postao drugi strijelac lige. On i Grafite postigli su 54 gola u toj sezoni, čime su postali rekorderi Bundeslige.
Izabran od njemačkih profesionalaca za najboljeg igrača Bundeslige 2009.
Najbolji strijelac DFB-Pokala 2008/2009.
Drugi strijelac kvalifikacija za Svjetsko prvenstvo 2010. sa 9 golova.
Najbolji strijelac Bundeslige sa 22 gola u sezoni 2009/10.
Idol nacije 2009. i 2010. godine po izboru portala SportSport.ba.
Osvojio engleski FA kup s Manchester Cityjem u sezoni 2010/2011.
"Etihad igrač mjeseca" – januar i august 2011.
Igrač mjeseca engleske Premijer lige – august 2011.
Osvajač Premijer lige sa Manchester Cityjem u sezonama 2011/12. i 2013/14.
Dobitnik je Šestoaprilske nagrade Sarajeva za 2013.
Najbolji strijelac Serie A sa 29 golova u sezoni 2016/17.
Romin igrač sezone 2017/18. prema izboru navijača.
Osvajač Coppa Italie sa Interom 2022. i 2023.
Finalista UEFA Lige prvaka sa Interom u sezoni 2022/23.

Napomene

Reference

Vanjski linkovi

Edin Džeko na espnfc.com
Edin Džeko na mcfc.co.uk
Edin Džeko na transfermarkt.de
Intervju s Edinom Džekom, serijal Oni pobjeđuju, Al Jazeera Balkans, 9. 5. 2013.
Razgovor s Edinom Džekom, serijal (Ne)uspjeh prvaka s Mariom Stanićem, 17. 8. 2023. (YouTube)

Kategorija:Rođeni 1986.
Kategorija:Živi ljudi
Kategorija:Biografije, Sarajevo
Kategorija:Sportisti iz Sarajeva
Kategorija:Bivši studenti Univerziteta u Sarajevu
Kategorija:Bosanskohercegovački nogometaši
Kategorija:Nogometaši Željezničara
Kategorija:Nogometaši FK Teplice
Kategorija:Nogometaši FK Ústí nad Labem
Kategorija:Nogometaši VfL Wolfsburga
Kategorija:Nogometaši Manchester Cityja
Kategorija:Nogometaši Rome
Kategorija:Nogometaši Inter Milana
Kategorija:Nogometaši Fenerbahçea
Kategorija:Nogometaši Fiorentine
Kategorija:Nogometaši Schalkea
Kategorija:Igrači na Svjetskom prvenstvu u nogometu 2014.
Kategorija:Dobitnici Šestoaprilske nagrade
Kategorija:Sportista godine Bosne i Hercegovine
Kategorija:Bosanskohercegovački sportisti 21. vijeka